Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: [8. számú melléklet a 8/2001. (I. 26.) FVM rendelethez]
Paragraph Index: 1049

4. ELJÁRÁS 4.1. A mintát körülbelül 100 grammos reprezentatív részekre osztjuk. 4.2. Mérjük meg az egyik ilyen részt 0,1 gramm pontossággal. 4.3. Rendezzük el a szitákból képzett szitasort emelkedõ sorrendben: gyûjtõtartály, 0,5 mm-es, 1,0 mm-es, 2,0 mm-es, és helyezzük a lemért vizsgálati anyag mennyiséget a legfelsõ szitára. Illesszük a fedõt a szitasor tetejére. 4.4. Rázzuk kézzel vagy géppel, mind függõlegesen, mind vízszintesen mozgatva, és amennyiben a rázás kézzel történik, néha megütögetve. Folytassuk ezt az eljárást 10 percig, vagy addig, amíg az egyes szitákon egy perc alatt áthaladó anyag mennyisége már kevesebb, mint 0,1 gramm. 4.5. Távolítsuk el sorban a szitákat a szitasorból, és gyûjtsük össze az általuk felfogott anyagot, szükség esetén finom ecsettel seperjük le az anyagot a szita hátoldaláról. 4.6. Mérjük meg az egyes sziták által felfogott és a gyûjtõtartályban összegyûlt anyagot 0,1 grammos pontossággal.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes